《烟霞洞》
宋代·董嗣杲

万色无如叠翠何，何僧镌像屹嵯峨。
山屏晴掩牌门杳，风钥阴封梵屋多。
象落鼻形悬洞右，佛垂手迹寄岩阿。
灯辉金碧琉璃碗，暗掩僧房络薜萝。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。